"Nu regret că l-am vândut! Nu este constant!"-Neluțu Varga se bucură că a scăpat de Ermal Krasniqi!
CFR Cluj a vândut mai mulți jucători în acest sezon, majoritatea mergând pe ruta către Rapid. Unul dintre exemple a fost cel al lui Ermal Krasniqi.
Kosovarul adus de ardeleni la începutul anului trecut a plecat în această iarnă la formația din Giulești. Neluțu Varga, patronul celor de la CFR Cluj, nu regretă că l-a vândut.
"Nu regret că l-am vândut! Nu este constant!"
"Nu regret că l-am vândut. A fost o afacere bună, raport calitate-preț. Deocamdată este un jucător bun, cu potențial, dar nu poți să-l evaluezi mai bine dacă nu evoluează constant bine. Este un jucător cu valoare, dar nu este constant", a spus Neluțu Varga, pentru cei de la ProSport.